Diari Oficial de la Generalitat Valenciana


Sumari del DOGV 8460, del 09-01-2019 (2018/11088)

RESOLUCIÓ de 22 de novembre de 2018, del Servei Territorial d'Indústria i Energia d'Alacant, per la qual s'atorga autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en Urbanització Badia Golf de Finestrat, actualment titularitat de Repsol Butano, SA. Expedient número CBREDE/2018/17/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8460

Data del DOGV
:   09-01-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/11718


Data del document
:   22-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 22 de novembre de 2018, del Servei Territorial d'Indústria i Energia d'Alacant, per la qual s'atorga autorització administrativa prèvia per a la transmissió de titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en Urbanització Badia Golf de Finestrat, actualment titularitat de Repsol Butano, SA. Expedient número CBREDE/2018/17/03. [2018/11883]  
  
  
  
Antecedents de fet  
La mercantil Nedgia Cegas, SA, a través de representant degudament acreditat, va presentar davant el Servei Territorial d'Indústria i Energia d'Alacant, amb data 3 d'octubre de 2018, sol·licitud d'autorització per a la transmissió de la titularitat de les instal·lacions d'emmagatzematge i distribució de GLP a granel, en la urbanització Badia Golf, del terme municipal de Finestrat, província d'Alacant, que figuren a nom de Repsol Butano, SA, incloses en els expedients números: CBREDE/2004/49/03, CBDFCP/2005/2/03, CBREDE/2005/19/03, CBREDE/2005/20/03, BDFCP/2005/7/03, CBDFCP/2005/6/03, CBDFCP/2002/427.  
Aquesta petició, a més d'anar subscrita també pel representant de l'actual titular, expressa la voluntat d'aquest de transmetre les instal·lacions interessades.  
D'altra banda, en aquest mateix escrit el sol·licitant, Nedgia Cegas, SA, comunica que està elaborant el projecte corresponent per a la transformació de les actuals instal·lacions de distribució de GLP en instal·lacions de distribució de gas natural, el qual serà presentat per a la seua autorització administrativa, una vegada autoritzada la transmissió de titularitat sol·licitada i perfeccionat l'oportú negoci jurídic.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2018/17/03, incoat pel Servei Territorial d'Indústria i Energia d'Alacant. Consta justificant de pagament de taxa d'aquest expedient amb registre d'entrada de data 17 d'octubre de 2018.  
Els antecedents relacionats amb l'autorització sol·licitada comprenen els actes administratius següents:  
Polígon 82033361  
€ Resolució del 5 de gener de 2005, del Servei Territorial d'Energia d'Alacant, per la qual s'atorga a Repsol Butano, SA, autorització administrativa prèvia per a la construcció de les instal·lacions Xarxa de distribució i emmagatzematge de propà en residencial Altos de Sierra Cortina, situada en el terme municipal de Finestrat (Alacant). Expedient número CBREDE/2004/49/03.  
- Autorització de funcionament i inscripció, emesa pel Servei Territorial d'Energia d'Alacant, amb data del 12 d'agost de 2005, per a dos depòsits fixos enterrats de GLP de 16.050 litres (núm. fabricació LP004291 i LP040434) i xarxa de distribució de GLP, en Residencial Altos de Sierra Cortina, situada en el terme municipal de Finestrat (Alacant). Expedient número CBREDE/2004/49/03.  
Polígon 42398184  
€ Resolució del 19 d'octubre de 2005, del Servei Territorial d'Energia d'Alacant, per la qual s'atorga a Repsol Butano, SA, autorització administrativa prèvia per a la construcció de les instal·lacions d'emmagatzematge de GLP en depòsits fixos amb capacitat total major de 10 m³ O d'instal·lacions centralitzades en: Urbanització Villas de Provenza (Urb. Sierra Cortina), situada en el terme municipal de Finestrat (Alacant). Expedient número CBDFCP/2005/2/03, d??un depòsit enterrat de 10.000 litres (núm. fabricació LP042223).  
- Autorització de funcionament i inscripció, emesa pel Servei Territorial d'Energia d'Alacant, segons l'acta de verificació amb data del 7 de novembre de 2005, per a un depòsit enterrat de 10.000 litres (núm. fabricació LP042223), en la urbanització Villas de Provenza (Urb. Sierra Cortina), situada en el terme municipal de Finestrat (Alacant). Expedient número CBDFCP/2005/2/03.  
Polígon 91824944  
€ Resolució del 5 de gener de 2005, del Servei Territorial d'Energia d'Alacant, per la qual s'atorga a Repsol Butano, SA, autorització administrativa prèvia per a la construcció de les instal·lacions Xarxa de distribució i emmagatzematge de propà en mirador I i jardí Serra Cortina, situada en el terme municipal de Finestrat (Alacant). Expedient número CBREDE/2005/19/03.  
- Resolució del 5 de gener de 2005, del Servei Territorial d'Energia d'Alacant, per la qual s'atorga a Repsol Butano, SA, autorització administrativa prèvia per a la construcció de les instal·lacions Xarxa de distribució i emmagatzematge de propà en mirador I i jardí Serra Cortina fase II, situada en el terme municipal de Finestrat (Alacant). Expedient número CBREDE/2005/20/03.  
- Autorització de funcionament i inscripció, emesa pel Servei Territorial d'Energia d'Alacant, segons acta de verificació, amb data del 5 de juny de 2006, per a1 depòsit fix enterrat de GLP de 6.650 litres (núm. de fabricació LP952626), en Mirador I i Jardí Serra Cortina, situada en el terme municipal de Finestrat (Alacant). Expedient número CBREDE/2005/19/03.  
- Autorització de funcionament i inscripció, emesa pel Servei Territorial d'Energia d'Alacant, amb data del 21 de febrer de 2006, per a1 depòsit fix enterrat de GLP de 6.650 litres (núm. de fabricació LP957106), en Mirador I i Jardí Serra Cortina fase II, situada en el terme municipal de Finestrat (Alacant). Expedient número CBREDE/2005/20/03.  
Polígon 45969058  
€ Resolució del 17 de maig de 2005, del Servei Territorial d'Energia d'Alacant, per la qual s'atorga a Repsol Butano, SA, autorització administrativa prèvia per a la construcció de les instal·lacions Depòsit d'emmagatzematge de propà en urbanització Mirador II, situada en el terme municipal de Finestrat (Alacant). Expedient número CBDFCP/2005/6/03.  
- Acta d'inscripció i posada en marxa, emesa pel Servei Territorial d'Energia d'Alacant, amb data del 18 de setembre de 2006, per a un depòsit fix enterrat de GLP de 8.334 litres (núm. de fabricació LP060591), en urbanització Mirador II, situada en el terme municipal de Finestrat (Alacant). Expedient número CBDFCP/2005/6/03.  
Polígon 77108999  
€ Autorització prèvia per a instal·lació d'emmagatzematge de GLP amb dos depòsits fixos enterrats de 16,05 m³ cada un, amb data del 15 de novembre de 2002, en Nuevo Residencial Bahía situada en el terme municipal de Finestrat (Alacant). Expedient número CBDFCP/2002/427.  
- Autorització de funcionament i inscripció, emesa pel Servei Territorial d'Energia d'Alacant, segons Acta de Verificació, amb data del 16 de desembre de 2002, per a dos depòsits fixos enterrats de GLP de 16.050 litres (núm. de fabricació LP961728 i LP961729), en Nuevo Residencial Bahía, situada en el terme municipal de Finestrat (Alacant). Expedient número CBDFCP/2002/427.  
  
Consta també en l'expedient, document notarial de 15 de desembre de 2017, en el qual s'acredita la condició de la mercantil Nedgia Cegas, SA, com a comercialitzador al detall de gasos liquats del petroli a granel, del Ministeri d'Energia, Turisme i Agenda Digital, amb data d'inici de l'activitat de 9 de febrer de 2016.  
  
Fonaments de dret  
La instrucció i resolució del present procediment administratiu correspon a la Generalitat, per estar les instal·lacions objecte del procediment radicades íntegrament en territori de la Comunitat Valenciana, i no estar enquadrades en les previstes que són competència de l'Administració general de l'Estat d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
L'article 46.bis.1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
D'acord amb l'article 46.bis.8 de la Llei 34/1998, de 7 d'octubre, del sector d'hidrocarburs, els titulars de les instal·lacions de distribució de GLP a granel hauran de sol·licitar, a l'administració concedent de l'autorització, l'autorització corresponent per a transformar-les per a la seua utilització amb gas natural, i hauran de complir les condicions tècniques de seguretat que siguen aplicables, i sotmetre's en tot a les disposicions normatives vigents per a les instal·lacions de distribució de gas natural.  
La disposició transitòria segona de la Llei 34/1998, de 7 d'octubre, del sector d'hidrocarburs manté la vigència dels reglaments aplicables a matèries que són objecte de la Llei 34/1998, fins que es dicten d'altres nous, en aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 setembre, pel qual s'aprova el Reglament de l'activitat de distribució de gasos liquats del petroli, indica que aquelles societats que vulguen actuar com a comercialitzadors al detall de GLP a granel, hauran de comunicar-ho per escrit, amb caràcter previ a l'inici de l'activitat a la Direcció General de Política Energètica i Mines del Ministeri d'Indústria, Turisme i Comerç, indicant la data d'inici de l'activitat, el nom de la societat, adreça postal, telèfon, fax i codi d'identificació fiscal i incloent-hi una declaració responsable sobre el compliment per part de la societat de tots els requisits establits per a exercir l'activitat. La CNMC publicarà en la seua pàgina web un llistat dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
D'acord amb el que es disposa en l'article 46.bis,1 i 5 de la Llei 34/1998, de 7 d'octubre, del sector d'hidrocarburs i concordat en l'article 26 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
Aquest Servei Territorial d'Indústria i Energia, en l'àmbit de les competències que té atribuïdes i tenint en compte el que s'estableix en l'article 85 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Vist el que s'ha exposat i en consideració d'això, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria i Energia, resol:  
  
  
Primer  
Atorgar, a l'empara del que es disposa en l'article 46.bis de la Llei 34/1998, d'octubre, del sector d'hidrocarburs, autorització administrativa prèvia per a la transmissió de la titularitat, a favor de Nedgia Cegas, SA, de les instal·lacions d'emmagatzematge i distribució de GLP a granel, situades en la Urbanització Badia Golf, del terme municipal de Finestrat, província d'Alacant, actualment titularitat de Repsol Butano, SA, derivats dels corresponents actes administratius reflectits en l'epígraf Antecedents de fet.  
La present autorització queda subjecta a les condicions següents:  
1. El subjecte autoritzat disposa d'un termini de sis mesos, des de la notificació de la present resolució, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut aquest termini aquell no ha tingut lloc.  
En el termini d'un mes des que es faça efectiva la transmissió esmentada, el titular de la present autorització, Nedgia Cegas, SA, haurà de comunicar-ho a aquest servei territorial i aportar la documentació que ho acredite.  
2. Nedgia Cegas, SA, haurà de sol·licitar davant el Servei Territorial d'Indústria i Energia d'Alacant en el termini d'un mes, comptat des de la data en què es realitze la transmissió de titularitat indicada en la condició 1a, la corresponent autorització de transformació de les instal·lacions d'emmagatzematge i distribució de GLP a granel la transmissió de la qual s'autoritza amb la present per a la seua utilització amb gas natural.  
Mentre es produeix la completa transformació de les referides instal·lacions d'emmagatzematge i distribució de GLP a granel, l'activitat de subministrament de GLP als consumidors finals serà realitzada per un comercialitzador al detall de gasos liquats del petroli a granel que complisca els requisits i condicions establits en l'article 46 de Llei 34/1998, de 7 d'octubre, del sector d'hidrocarburs i resta de normativa vigent d'aplicació. En tot cas, Nedgia Cegas, SA, haurà de garantir el subministrament als consumidors finals en aplicació de la llei esmentada, el Reglament de l'activitat de distribució de gasos liquats del petroli i l'autorització administrativa derivada de l'autorització administrativa que li va ser atorgada i mencionada en els antecedents d'aquesta resolució fins a l'efectiu subministrament amb gas natural.  
Una vegada realitzada la transformació de les instal·lacions a gas natural, en el termini de 10 dies següents a la seua finalització, Nedgia Cegas, SA, informarà aquest servei territorial amb detall de les dades principals de les instal·lacions transformades, inversió i nombre i característiques, degudament agregats, dels punts de subministrament adaptats.  
3. El titular de la present autorització tindrà els drets, deures i obligacions recollides en la Llei 34/1998, de 7 d'octubre, del sector d'hidrocarburs i el seu desplegament reglamentari. En tot cas, Nedgia Cegas, SA, haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució de gas, i especialment, el que s'estableix per al règim de separació d'activitats i comptabilitat interna segons els articles 58, 62 i 63 de la Llei 34/1998.  
4. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles conforme a la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació de la present resolució al sol·licitant Nedgia Cegas, SA, i al transmitent Repsol Butano, SA.  
La present resolució podrà ser revocada, amb el tràmit previ d'audiència, en el moment que s'observe l'incompliment del que s'ha resolt o la inobservança de les condicions imposades en aquesta.  
Contra aquesta resolució, que no posa fi a la via administrativa, es pot interposar recurs d'alçada davant la Direcció General d'Indústria i Energia (ciutat administrativa 9 d'Octubre, c. de la Democràcia, núm. 77 a València), en el termini d'un mes comptat a partir de l'endemà d'aquell que tinga lloc la notificació d'aquesta, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 22 de novembre de 2018.- El cap del Servei Territorial d'Indústria i Energia: Matías Pablo Mas Gisbert.